Νίκος Ζούδιαρης

Ο Νίκος Ζούδιαρης (Αθήνα, 19 Νοεμβρίου 1959) είναι Έλληνας τραγουδοποιός, συνθέτης και στιχουργός.

 Βιογραφία 
Γεννήθηκε στις 19 Νοεμβρίου του 1959 στην Αθήνα. Σπούδασε Θεωρία της Μουσικής, κιθάρα και οικονομικά. Παράλληλα εργάστηκε ως εκτελωνιστής από το 1980 έως το 1993 οπότε και ξεκίνησε η δισκογραφική του παρουσία με τον δίσκο «Στην αγορά του κόσμου» με τραγούδια δικά του και ερμηνεία του Αλκίνοου Ιωαννίδη. Ο δίσκος, αφού έχει απορριφθεί από τη LYRA και την POLYGRAM επειδή θεώρησαν «τα τραγούδια παλιομοδίτικα και τους τραγουδιστές φάλτσους», κυκλοφορεί το Νοέμβριο του 1993 με την επιμονή της Δήμητρας Γαλάνη, η οποία συμμετέχει σε δύο κομμάτια και γίνεται χρυσός. 

Ο δεύτερος δίσκος του με τον Αλκίνοο Ιωαννίδη «Όπως μυστικά και ήσυχα» γίνεται και αυτός χρυσός. 

Έχει συνεργαστεί με γνωστά ονόματα του χώρου όπως η Τάνια Τσανακλίδου, ο Αλκίνοος Ιωαννίδης, η Δήμητρα Γαλάνη, ο Νίκος Κουρουπάκης, ο Δημήτρης Παπαδημητρίου, η Ελευθερία Αρβανιτάκη, ο Γιώργος Νταλάρας, ο Χρήστος Θηβαίος, η Μαργαρίτα Ζορμπαλά, ο Σταύρος Λογαρίδης, η Ελένη Τσαλιγοπούλου, η Ρίτα Αντωνοπούλου κ.ά. 

Πολλά τραγούδια και μουσικές του έχουν γνωρίσει επιτυχία και έχουν αγαπηθεί από το κοινό.

 Προσωπική δισκογραφία 

 Σε δικές του μουσικές και στίχους 

 1993 - Στην Αγορά του Κόσμου με ερμηνευτές τους Αλκίνοο Ιωαννίδη, Δήμητρα Γαλάνη.
 1995 - Όπως Μυστικά και Ήσυχα με ερμηνευτή τον Αλκίνοο Ιωαννίδη.
 1997 - Αφήλιο με ερμηνευτές τους Τάνια Τσανακλίδου, Νίκο Κουρουπάκη, Τάκη Μπουρμά και τον ίδιο.
 2000 - Ένας Κύκνος Κλαίει με ερμηνευτή τον Απόστολο Ρίζο.
 2001 - Single Φυσαλίδα με ερμηνευτή τον Απόστολο Ρίζο (συμμετέχει η Άννα Μπουρμά).
 2003 - Νερό κι Αλάτι με ερμηνεύτρια τη Μαργαρίτα Ζορμπαλά.
 2005 - Poster με ερμηνευτές την Ελευθερία Αρβανιτάκη και τον ίδιο.
 2007 - Για Ποιο Ταξίδι μού Μιλάς; με ερμηνευτές τους Παύλο Παυλίδη, Μανώλη Λιδάκη, Νίκι Μακ Κίνον και τον ίδιο.
 2010 - Ποτά Πορείας με ερμηνευτή τον ίδιο.
 2015 - Single Πρώτη Κυκλοφορία με ερμηνευτή τον Βασίλη Παπακωνσταντίνου.
 2016 - Τραγούδι Σωσίβια κούνια πάνω στον προβληματισμό του για τη σύγχρονη μετακίνηση πληθυσμών, με ερμηνευτή τον Βασίλη Παπακωνσταντίνου 

 Συμμετοχές σε πολυσυλλεκτικούς δίσκους 

 1994 - στο άλμπουμ του Τάκη Μπουρμά Της Φαντασίας Θήλυ, συμμετέχει ως στιχουργός σε 3 τραγούδια (Της φαντασίας θήλυ, Τα αγκάθια, 100 δευτερόλεπτα).
 1999 - στο Album του Κώστα Θωμαΐδη Το Άρωμα του Χρόνου, συμμετέχει με 3 τραγούδια (Αν είσαι μια θάλασσα, Έρημη πόλη, Το φως του Σαββατόβραδου).
 2001 - στο Album του Γιώργου Νταλάρα Η Άσφαλτος που Τρέχει, συμμετέχει με 3 τραγούδια (Η άσφαλτος που τρέχει, Νυχτερίδα, Με της καρδιάς τον χτύπο).
 2001 - στο  Album με γενικό τίτλο Στον Τόπο Μου Είμαι Τέλεια Ξένος  απαγγελίες σε ποίηση του Φρανσουά Βιγιόν. Συμμετέχει με δύο απαγγελίες.
 2002 - στο Album του Σταύρου Λογαρίδη Μια Βουτιά στην Αγάπη, συμμετέχει με το τραγούδι «Η συνοικία».
 2002 - στο Album της Ελένης Τσαλιγοπούλου Πέντε Τραγούδια για Ένα Καλοκαίρι, συμμετέχει με 2 τραγούδια ( Χίλιες σιωπές, Ομόνοια).
 2003 - έτος Κωστή Παλαμά, στο επετειακό για τον ποιητή Album Δεν Ξέρω Παρά να Τραγουδώ, μελοποιεί για λογαριασμό του Εθνικού & Καποδιστριακού Πανεπιστημίου Αθηνών,  το ποίημα «Σάτυρος ή το Γυμνό Τραγούδι» με ερμηνευτή τον Σταύρο Ψαρουδάκη.
 2004 - στο Album του Βασίλη Παπακωνσταντίνου Φρέσκο Χιόνι, συμμετέχει με 2 τραγούδια (God Bless America, Μάσκες).
 2004 - στο Album του Μανώλη Καραντίνη Great Performers, γράφει τους στίχους στο τραγούδι «Οι μεγάλες αγάπες» που ερμηνεύει η Ελένη Τσαλιγοπούλου.
 2004 - στο Album των Δημήτρη Παπαδημητρίου & Φωτεινής Δάρρα Δελτίο Ανέμων, συμμετέχει με στίχους του στα τραγούδια: «Στη σκοτεινή πλευρά του δρόμου» και «Στα ουράνια μάκρη».
 2007 - στο Album του ποιητή Άλκη Αλκαίου Οι Τροβαδούροι της Καρδιάς μου, μελοποιεί το «Εχεμύθεια» με ερμηνεύτρια την Αρλέτα.
 2009 - στο Album του Διονύση Τσακνή Οι Φίλοι μου κι Εγώ, συμμετέχει με μια μουσική σύνθεση σε ποίηση Φρανσουά Βιγιόν «Μπαλάντα κόντρα στις αλήθειες» και με στίχους του στο τραγούδι «Από ΄δώ» σε μουσική σύνθεση του Δημήτρη Μπαρμπαγάλα.
 2010 - στο συνοδευτικό CD της τελευταίας ποιητικής συλλογής του Αργύρη Χιόνη Ό,τι Περιγράφω με Περιγράφει, μελοποιεί το ποίημα «Τζουτζές» με ερμηνευτή τον Χρήστο Θηβαίο.
 2010 - στο Album της Γεωργίας Νταγάκη Δεν Έχω Μάτια να Δεις, συμμετέχει με το ομότιτλο τραγούδι.
 2011 - στο Album της Ελευθερίας Αρβανιτάκη Όλα στο Φως, γράφει τους στίχους στο τραγούδι «Επισκέπτες» σε μουσική του Θοδωρή Παπαδόπουλου.
 2011 - στο Album της Ρίτας Αντωνοπούλου 1 Πόλη για 2, συμμετέχει με 2 τραγούδια (Τα πουλιά των λιμανιών, Εμένα η αγάπη μου), ενώ μελοποιεί το «Όσο τα ίδια αγαπάς» σε στίχους του Οδυσσέα Ιωάννου.

 Θέατρο 

 1995 - γράφει μουσική για το θεατρικό έργο του Μολιέρου Αμφιτρύων, σε σκηνοθεσία Φιλίπ Περουσέλ.
 2013 - γράφει μουσική για το θεατρικό έργο του Χρήστου Παπαμιχάλη Ρίζα του 5 (θεατρική διασκευή του μυθιστορήματος του “Maybe”), σε σκηνοθεσία του Ιωσήφ Βαρδάκη.
 2016 - γράφει μουσική για το θεατρικό έργο του Νικόλα Πανταζή Κόραξ, σε σκηνοθεσία Κωστή Καπελώνη.

 Κινηματογράφος 

 1993 - μουσική για την ταινία μικρού μήκους Μέχρι Αύριο του Γιώργου Καγιαλεδάκη.
 1996 - στην ταινία του Δημήτρη Ινδαρέ Ο Τσαλαπετεινός του Γουαϊόμινγκ, γράφει τους στίχους του μοναδικού τραγουδιού τού έργου Όλα αρχίζουν αλλιώς, πάνω σε μουσική του Δημήτρη Παπαδημητρίου, που ερμηνεύει η Ελευθερία Αρβανιτάκη.

 Παραγωγές 
 2012 - "Σε τόπους που δεν ξέρω", cd - βιβλίο του πρωτοεμφανιζόμενου τότε συνθέτη Γρηγόρη Πολύζου.

Παραπομπές

 Εξωτερικοί σύνδεσμοι 
Νίκος Ζούδιαρης, στον MusicHeaven.gr (23 Σεπτεμβρίου 2005)

Κατηγορία:Έλληνες στιχουργοί
Κατηγορία:Έλληνες συνθέτες
Κατηγορία:Έλληνες τραγουδοποιοί
Κατηγορία:Έλληνες τραγουδιστές
Κατηγορία:Καλλιτέχνες